#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2017. június 14-i ülésére)

**TÁRGY: A 0188/10. HRSZ-ON NYILVÁNTARTOTT, LEGELŐ MŰVELÉSI ÁGBAN LÉVŐ INGATLAN ÉRTÉKESÍTÉSE MÁRKÓ ÉVA RÉSZÉRE**

Márkó Éva6200 Kiskőrös, Szőlő utca 14. szám alatti lakos vételi szándéknyilatkozatot nyújtott be Kiskőrös Város Polgármesterének címezve a0188/10. hrsz-on nyilvántartott, Kiskőrös Város Önkormányzata 2/3-ad arányban tulajdonát képező, legelő művelési ágban lévő, összesen 1761 m2 – Önkormányzat tulajdoni aránya 1174 m2 - alapterületű, 0.37 AK értékű ingatlan megvásárlása érdekében.

Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet 12. § (4) bekezdés b) pontja alapján a nettó 10.000.000,- Ft egyedi értéket el nem érő vagyont értékesíteni versenytárgyalás kiírása nélkül, a nemzeti vagyonról szóló 2011. évi CXCVI. törvényben foglaltak figyelembevételével lehet. Az értékesítésre kijelölésről a Polgármester,a tulajdonjog átruházás szerződésben foglalt feltételeinek elfogadásáról a Képviselő-testület dönt.Hivatkozott rendelet 31. § (2) bekezdése alapján a nem kizárólagosan önkormányzati tulajdonban lévő mezőgazdasági ingatlanokat elsősorban elidegenítés útján kell hasznosítani.

A fentiek alapján a 0188/10. hrsz-on nyilvántartott legelő művelési ágban lévő ingatlan értékesítésre kijelölése megtörtént.

Az ingatlanforgalmi szakértő által készített szakértői vélemény alapján az ingatlan önkormányzati 2/3-ad tulajdoni részének jelenlegi piaci forgalmi értéke 100.000,- Ft. Az ingatlan helyszínrajza az előterjesztés mellékletét képezi.

Márkó Éva kérelmező kiskőrösi lakos, az adásvétellel érintett legelő fennmaradó 1/3-ad tulajdoni hányadának tulajdonosa, őstermelői tevékenységet folytat.

A mező- és erdőgazdasági földek forgalmáról szóló 2013. évi CXXII. törvény 20. § b) pontja alapján a tulajdonostársak közötti, a közös tulajdon megszüntetését eredményező adás-vétel esetén nem áll fenn elővásárlási jog, így a hirdetményi úton történő közlés nem releváns.

Kérelmező a fentiekben nevesített ingatlan tulajdonjog-átruházáshoz szükséges adásvételi szerződés elkészíttetésének és a tulajdonjog ingatlan-nyilvántartásba történő bejegyeztetésének költségét magára vállalja.

A fentiekre tekintettel javaslom, hogy a Képviselő-testület járuljon hozzá az Önkormányzat 2/3-ad tulajdoni hányadát képező Kiskőrös külterület 0188/10. hrsz-on nyilvántartott, 1174 m2alapterületű, legelő művelési ágban lévő ingatlan tulajdonjogának adásvétel útján történő átruházásához Márkó Éva részére.

**Kiskőrös, 2017. június 6.**

**Domonyi László sk.**

**polgármester**

## HATÁROZAT-TERVEZET

A Képviselő-testület

1. hozzájárul a Kiskőrös külterületi 0188/10. hrsz-on nyilvántartott, Kiskőrös Város Önkormányzatának 2/3-ad tulajdoni hányadát képező 1174 m2 alapterületű, 0.37 AK értékű, legelő művelési ágban lévő, ingatlanrész adásvétel útján történő értékesítéséhez 100.000,- Ft vételárért Márkó Éva 6200 Kiskőrös, Szőlő utca 14. szám alatti lakos részére,
2. egyetért azzal, hogy az 1. pontban nevesített szerződés elkészíttetésének, valamint a tulajdonjog ingatlan-nyilvántartásba történő bejegyeztetésének költségét Márkó Éva viseli,
3. felhatalmazza a polgármestert a határozat-tervezet mellékletét képező adásvételi szerződés aláírására, az ahhoz kapcsolódó egyéb jognyilatkozatok megtételére és a tulajdonjog ingatlan-nyilvántartásba történő bejegyeztetéséhez.

**Felelős:** polgármester

**Határidő:** azonnal